Abu Bakar Chik

Dato' Abu Bakar Chik merupakan ahli politik Malaysia berbangsa Melayu dari Parti Islam Se-Malaysia. Di peringkat parti, beliau merupakan mantan Pengerusi Lajnah Pendidikan PAS Pusat. Di peringkat kerajaan negeri, beliau merupakan mantan Pengerusi Jawatankuasa Pertanian & Pembangunan Luar Bandar Kerajaan Negeri Terengganu. Bekas Menteri Besar Kelantan dan juga Mursyidul Am PAS, Datuk Nik Abdul Aziz Nik Mat  menyifatkan beliau sebagai 'Bapa Pendidikan PAS'. Beliau meninggal dunia pada 23 Jun 2014 akibat kemalangan jalan raya.

Biodata
Abu Bakar lahir di Kampung Masjid Tepoh, Kuala Terengganu , Terengganu pada tahun 18 Ogos 1950. Mendapat pendidikan awal di Sekolah Rendah Bukit Nenas. Kemudian melanjutkan pelajaran ke Sekolah Menengah Agama Sultan Zainal Abidin dan Sekolah Menengah Sultan Zainal Abidin di Batu Burok, Kuala Terengganu. seterusnya ke Kolej Islam Klang (KIK). Tahun 1973 beliau memasuki UKM hingga mendapat Ijazah Pertama Pengajian Islam dan Diploma Pendidikan. Di UKM, beliau memegang jawatan Presiden Persatuan Mahasiswa UKM. Pada tahun 1977 beliau menubuhkan Institut Berakan bersama rakan-rakannya di samping bergerak cergas dalam PAS.

Keluarga
Isterinya bernama To’ Puan Zaitun binti Salleh dan mereka mempunyai anak 8 Orang (5 Lelaki, 3 Perempuan). Pada 13 Julai 2012, ibunya Esah Yusuf meninggal dunia akibat sakit tua pada usia 88 tahun. Sembahyang jenazah diadakan di Kampung Tepoh, Kuala Nerus,Terengganu.

Kerjaya dan pengalaman
 1977 – 1981  : Pengetua Institut Berakan, Kuala Terengganu.
 1982 – 1986  : Ahli Dewan Undangan Negeri (ADUN) Jeram, Terengganu
 1997 – 1999  : Pengarah Urusan Ilmu Amal Sdn. Bhd, Pemilik Rangkaian Sekolah Rendah Islam Pintar (SRIP)
 1999 – 2004 : Exco Pertanian & Pembangunan Luar Bandar Negeri Terengganu
 1999 – 2004 : Ahli Dewan Undangan Negeri (ADUN) Batu Rakit, Terengganu
 2000 – 2004  : Pengerusi Ladang Rakyat Terengganu
 2004 – 2014  : Pengerusi Maahad Tahfiz Wal Tarbiyah Darul Iman (MTT)
 2008 – 2014  : Jawatankuasa Pertanian, Industri Asas Tani, Bioteknologi dan Teknologi Hijau Negeri Kelantan Politik

Politik
Beliau menjadi ADUN Jeram selepas menang dalam Pilihan raya umum Malaysia 1982 (1982-1986) .Beliau ditahan di bawah Akta Keselamatan Dalam Negeri (ISA) dari 1984 hingga 1986 di Kem Tahanan Perlindungan Kamunting (KEMTA), Taiping, Perak. Dalam Operasi Lalang 1987 sekali lagi beliau ditahan di bawah ISA. Sekali lagi beliau menang bertanding di DUN Batu Rakit dalam Pilihan raya umum Malaysia 1999 ketika PAS menang di negeri Terengganu dan Haji Abdul Hadi Awang menjadi Menteri Besar Terengganu.

Pembabitan beliau dalam politik dapat dilihat dari senarai berikut :
 1981: Menyertai Parti Islam Se-Malaysia (PAS)
 1984–1986: Tahanan Politik (ISA) Di Kem Tahanan Kemunting
 1989–1999: Ketua Dewan Pemuda PAS Pusat Ke- 13
 1999–2011: Timbalan Pesuruhjaya PAS Terengganu
 2000–2014: Ahli Jawatankuas PAS Pusat
 2000–2007: Pengerusi JK Pertanian & Pembangunan Luar Bandar PAS Pusat
 2007–2014: Timbalan Pengerusi Lujnah Tarbiyah PAS Pusat
 2008–2014: Pengerusi Lajnah Pendidikan PAS Pusat
 
 1968–1970: Setiausaha Gabungan Pelajar Islam Terengganu.
 1975–1977: Naib Presiden Persatuan Mahasiswa UKM
 1976–1977: Presiden Persatuan Mahasiswa Fakulti Pengajian Islam UKM
 1977–1981: Setiausaha Angkatan Belia Islam Malaysia (ABIM) Daerah Kuala Terengganu & Negeri Terengganu.
 1979: Mengasaskan Pusat Pendidikan Pra Sekolah Taski ABIM
 1983: Mengasaskan Maahad Darul Quran, Terengganu
 1987: Mengasaskan Pusat Pendidikan Islam Darul Taqwa, Terengganu
 1989–1999: Pengerusi PASTI Malaysia
 2006–2008: Penasihat (Luar) Yayasan Amal Malaysia
 2009–2014: Timbalan YDP Yayasan Kebajikan & Pembangunan Pendidikan (YAKEP)
 2013: Pengerusi Majlis Kebajikan Dan Pembangunan Pendidikan Malaysia (MAKPEN)

Penglibatan di peringkat antarabangsa 
 1989: Ahli Persidangan Buruh Antarabangsa, Karachi, Pakistan
 1989 & 1993:Pengarah Ijtima’ Perpaduan Ummah Antarabangsa Kali 1 & 2
 1994, 1995 & 1996: Ahli Persidangan Perpaduan Masyarakat Islam Antarabangsa, Turki
 1997 & 1998:Anggota JK Nadwatul Shabab Al-Alami, Khortoum, Sudan.
 2003: Ahli Persidangan Islamic Development Bank, Tajikistan & Uzbekistan
 2005 – 2014: Presiden Persekutuan Belia Islam Asia
 2007:Mengasaskan Internasional Muslim Busines Network (IMBNet)

Beliau mendapat pengalaman bersama dengan gerakan pelajar dalam negeri dan di luar negara sepanjang pengajian dan perjalanannya ke Amerika Syarikat, United Kingdom, Sudan, Iran, Pakistan, India, Yaman dan beberapa negara di Timur Tengah dan Asia Tenggara.

Anugerah
 2002:Setia Mahkota Terengganu (SMT)
 2003:Dato’ Setia Mahkota Terengganu (DSMT)
 2003:Anugerah Tokoh Sempena Sambutan Jubli Emas Dewan Pemuda PAS Terengganu.
 2003:Anugerah Tokoh Tarbiyyah Sempena Sambutan Jubli Emas Dewan Pemuda PAS Pusat
 2009:Tokoh Pasti Malaysia

Penulisan
Antara karya beliau ialah :
 
 1987: Individu Muslim Dan Jamaah Islam – Angkatan Edaran Sdn Bhd
 1998: Ketahanan Gerakan Islam – Ilmu Amal Sdn Bhd
 1999: Al Hizbul Islami Al Malizi (Bahasa Arab) – Darul Biarak, Beirut, Lubnan
 2007: Pilihan raya: Satu Tuntutan Jihad – Pustaka Damai
 2011: PAS 60 Tahun – Pustaka Damai
 2013:Negara Berkebajikan Menurut Pandangan Syed Qutb – Pustaka Damai

Meninggal dunia
Abu Bakar Chik meninggal dunia dalam kemalangan jalan raya di Lebuh Raya Pantai Timur KM 390 laluan Bukit Besi-Ajil pada 23 Jun 2014. Jenazah dibawa ke Hospital Hulu Terengganu di Kuala Berang.  Pembantunya Hasmizi Hasan yang memandu kereta Toyota Camry tersebut hanya cedera. Kereta itu melanggar sebuah van Vannete yang dinaiki enam penumpang. Solat jenazah diadakan di Maahad Tahfiz Wa Tarbiyah (MTT), Tok Jiring.

Rujukan

Orang dari Terengganu
Ahli politik Malaysia berketurunan Melayu
Penulis Malaysia
Anggota Parti Islam Se-Malaysia
ADUN Terengganu
Ketua Dewan Pemuda Parti Islam Se-Malaysia